Plaasmoorde!!!!! Farm Murders!!!!! - Page 377 - Stormfront
Page 377 of 673 « First < 277 327 363 364 365 366 367 368 369 370 371 372 373 374 375 376 377 378 379 380 381 382 383 384 385 386 387 388 389 390 391 427 477 > Last »
02-11-2009, 03:03 AM #3761
Annette, Nee die is die werke van die duiwel dit is nie van God nie, God kan nooit mense wat gelowig is op so 'n wrede manier laat vermoor nie. Dit is nie God se plan nie maar die siek wereld waarin ons lewe.
02-11-2009, 03:06 AM #3762
02-11-2009, 03:09 AM #3763
02-11-2009, 03:10 AM #3764
Vrou se ringe van vinger afgebyt in rooftog by ouetehuis
Eergister nog het sy vertel sy wil eendag in die Louis Dubb-ouetehuis in Kabegapark doodgaan omdat dit veilig is daar.
Enkele ure later het me. Toeks Zeelie (63) se "veilige bestaan" 'n ommekeer beleef toe sy en haar man met messe aangehou en haar verloof- en trouring van haar vinger afgebyt is.
Verder is daar by minstens nege motors ingebreek toe drie rowers 'n gat in die tehuis se omheining gesny het.
Mev. Zeelie het gisteroggend omstreeks 03:00 wakker geskrik.
"Toe ek my oë oopmaak, sien ek net 'n man met 'n klapmus aan in ons kamer.
"En toe sien ek sy twee maters. Ek ruk toe dadelik aan my man (mnr. Ben Zeelie) en sê: 'Word wakker, hier's mense in ons kamer'," het sy gesê.
Die rowers, gewapen met messe, het hulle glo met die dood gedreig.
"En toe gryp die jonge my hand," het sy steeds geskok vertel.
Dié rower, glo sowat 17 jaar oud, het dadelik begin ruk aan die ringe aan haar linkerhand.
"In dié proses het hy my vinger stukkend geruk. Toe ek weer sien, druk hy my vinger in sy mond en byt.
"Ek het vir hom gesê ek sal dit (die ringe) self afhaal, maar hy wou niks weet nie. Uiteindelik het hy my vinger gebreek om die ringe af te haal."
Kort daarna is die rowers na die Zeelies se sitkamer om daar onder meer 'n DVD-speler, 'n radio en kameras te steel.
Dit was toe wat mnr. Zeelie (67) sy kans sien.
"Ek het my kierie gegryp en hulle agterna gesit, maar was te stadig.
"Hulle het uit die huis gehardloop en in die donker verdwyn."
Mev. Zeelie se seun, mnr. Heinrich Badenhorst, het haar kort daarna na die Netcare Green-acres-hospitaal geneem vir behandeling aan haar hand.
Mnr. Zeelie moes gister weer inderhaas nuwe deurslotte vir hul huis koop, aangesien die rowers 'n bos sleutels ook saam met hulle gevat het.
"Ons is darem nie dood nie. Hulle kon ons so maklik doodmaak. Dankie, dankie Here dat ons nog leef," het 'n gespanne mev. Zeelie gesê.
"Maar ek weet nie hoe ek vanaand (gisteraand) gaan slaap nie."
Nog geen verdagtes is aangekeer nie, het kapt. Johan Rheeder, 'n polisiewoordvoerder, gesê.
Enigeen met inligting kan insp. Stephen Scheepers by 041 397 6853 bel.
02-11-2009, 03:19 AM #3765
Rowers skiet kluis op geldwa met plofstof oop
'n Klein oorloggie het gistermiddag naby Hoedspruit in Limpopo uitgebreek toe 'n bende rowers 'n geldwa van Fidelity Guards met AK47-aanvalsgewere en 'n groot hoeveelheid plofstof aangeval en beroof het.
Volgens supt. Ronel Otto, provin-siale polisiewoordvoerder, is twee van die veiligheidswagte van Fidelity Guards raak geskiet en gewond.
"Een veiligheidswag is in die kop geskiet en die ander in die maag," het Otto gesê.
Otto het gesê tien rowers in twee BMW's was betrokke.
Die rowers het die geldwa van agter ingejaag en met R4- en R5-gewere op die wagte in die geldwa begin skiet. Die bestuurder van die geldwa het tussen Mica en Gravelotte, sowat 40 km suid van Hoedspruit, beheer oor die voertuig verloor en die geldwa het gerol en langs die pad tot stilstand gekom.
Die rowers het stilgehou, 'n groot hoeveelheid plofstof uit een van die BMW's se kattebak gehaal en probeer om die twee kluise in die geldwa oop te skiet. Hulle kon net een van die kluise oopskiet en het met 'n groot bedrag geld in die rigting van Hoedspruit gevlug.
Teen druktyd het niemand nog geweet presies hoeveel geld weg is nie.
'n Polisiebron na aan die ondersoek het gisteraand gesê te oordeel na die rowers se hoogs professionele werkwyse en die gebruik van plofstof, is die bende byna verseker "Suid-Afrikaanse rowers van Gauteng". Die BMW's het Gauteng-nommerplate gehad.
Die polisie het 'n groot aantal doppies van R4- en R5-gewere – dieselfde wapens wat deur die jare deur die Suid-Afrikaanse Nasionale Weermag gebruik is – op die toneel opgetel.
Die polisie wou nie bespiegel oor 'n verbintenis tussen die rowers en die weermag nie.
Een veiligheidswag is in 'n private hospitaal in Tzaneen opgeneem en die ander in die provinsiale hospitaal in Phalaborwa.
Die plek waar die rooftog plaasgevind het, is naby die plaas waar 'n veearts van Gravelotte verlede week deur Mosambiekse rowers ontvoer en vermoor is.
'n Vername roete wat deur Mosambiekers gebruik word om voertuie, vuurwapens en geroofde goedere deur die Krugerwildtuin te smokkel, loop feitlik pylreguit van Gravelotte ooswaarts naby die Satara-ruskamp in die Krugerwildtuin na die Mosambiek-grens.
02-11-2009, 03:21 AM #3766
02-11-2009, 03:22 AM #3767
Beampte verkoop glo foto's van tonele
Tugverhore teen twee vroulike Ekurhuleni-metropolisiebeamptes wat glo 'n polisie-ondersoek na 'n Oos-Randse vrou se dood belemmer het, begin binnekort.
Een van die vroue, 'n lid van die ongeluk-ondersoekeenheid, is in Desember verlede jaar drie maande geskors terwyl bedrogklagte teen haar ondersoek word.
Dít nadat Beeld die sluier gelig het toe sy glo foto's en sketsplanne van ongelukstonele aan die families van ongelukslagoffers verkoop het.
Beeld het tóé berig hoe die metropolisie glo die polisie-ondersoek na die dood van me. Helena Welgemoed belemmer.
Me. Welgemoed is op 16 September, drie dae ná haar 55ste verjaarsdag, voor haar huis in Springs aan die Oos-Rand doodgery.
Haar man, mnr. Neels Welgemoed, het destyds gesê die ondersoek sloer reeds drie maande.
Die beampte is 'n dag ná Beeld se berig geskors nadat sy na bewering die ongelukfoto's vir R75 elk en die sketsplan vir R220 aan Welgemoed probeer verkoop het.
Welgemoed het ook gekla dat die ondersoek belemmer word weens 'n metropolisiebeampte se "onbevoegdheid" om die ongelukverslag korrek in te vul.
Hoofsupt. Wilfred Kgasago, metropolisiewoordvoerder, het verlede week bevestig dat die vroulike beampte wat die ongelukverslag ingevul het, intussen daarvan aangekla is dat sy haar werk nie korrek gedoen het nie.
"Sy is nog nie geskors nie, hangende die uitslag van die tugverhoor teen haar."
Kgasago het bevestig die ondersoek teen die beampte wat glo die foto's wou verkoop, is sowat twee weke gelede deur die metropolisie se teenkorrupsie- en integriteiteenheid voltooi. "Die tugverhoor teen haar begin binnekort."
Daar word ook beweer dat dié beampte, wie se naam aan Beeld bekend is, foto's van die ongelukstoneel verkoop het aan 'n vrou in Springs wie se seun in Julie verlede jaar in 'n motorfietsongeluk dood is.
Intussen het Welgemoed gesê die metropolisie het steeds nie die foto's en sketsplan van die ongelukstoneel aan die ondersoekpolisie oorhandig nie.
Kapt. Johannes Ramphora, Springs-polisiewoordvoerder, het gesê die ondersoek kan nie voortgaan sonder dié dokumente nie.
Kgasago het egter gesê die ondersoekbeampte kan die foto's by 'n supt. J. Msiza van die Benoni-ongelukeenheid gaan afhaal.
02-11-2009, 03:23 AM #3768
My ouers het my altyd geleer, dat as jy nie reg lewe nie, en daar gebeur slegte dinge met jou, dat die lewe vir jou moontlik 'n les wil leer. Jy moet self uitvind wat se les jy uit die lewe moet leer.
Nou dalk met hierdie wrede moorde op blankes, is daar nie 'n les wat die lewe ons wil leer nie? Sien ons dit nie raak nie, en daarom gaan hierdie dinge maar net elke liewe dag aan (totdat iemand die lewensles daarin leer)?
Wat ek wel weet is dat ek sukkel met my geloof oordat hierdie dinge my geloof totaal en al afkraak.
02-11-2009, 03:24 AM #3769
Bestook met bakstene – omdat hy help
"Ek het eintlik gehuil van banggeit. Ek het nog gedink ek doen goed, toe sien ek net klippe kom."
Mnr. Shaun Merrick (41), 'n Telkom-werker, het gister in die spervuur tussen ontstoke lede van taxi-organisasies beland wat hom met halwe bakstene bestook het.
Dít nadat hy, op pad na die hawe, 'n brandende munisipale voertuig in Strandstraat gewaar het.
"Ek het eers gedink dit is net 'n gewone bakkie wat brand, maar toe ek stop om te kyk, toe sien ek dit is die munisipaliteit se eiendom."
Aangesien daar geen brandweer- of munisipale beamptes op die toneel was nie, het hy na die munisipale kantore in Govan Mbekiweg gery, waar hy sekerheidsbeamptes ingelig het.
"Hulle het hopeloos te lank gevat om te kom, toe gryp ek maar self die brandblusser en jaag terug."
By die brandende bakkie het hy dadelik die vlamme begin blus.
"Net toe die brand amper uit was, toe kom die moeilikheid. Halwe bakstene en selfs leë blikke is na my toe gegooi.
"En toe hoor ek skote. Ek het dadelik terug na my Telkom-bakkie gehardloop en toe ek inspring, voel ek net 'n pyn in my sy. Ek dog eers ek is geskiet, maar dit was net een van die bakstene wat my in my ribbes getref het.
"Ek het nie geweet waarheen om te gaan nie, ek het net geweet hier moet ek nou wegkom."
Vandaar is hy onmiddellik na die Humewood-polisiekantoor om die saak aan te meld, aangesien die Telkom-bakkie duisende rande se skade het.
"Gelukkig lewe ek en kan ek darem vanaand 'n whisky drink om te ontspan. Maar hel, ek weet darem nie of ek sommer weer so sal stilhou om te probeer help nie."
02-11-2009, 03:25 AM #3770
Platejoggie-moordenaar na hoofregter Langa
Die gewese platejoggie en veroordeelde moordenaar van Knysna, Heinrich van Rooyen (24), het hom gister op hoofregter Pius Langa beroep in 'n heel laaste poging om aan tronkstraf van twee keer lewenslank te ontsnap.
Van Rooyen, wat by die uithangplek Stones as platejoggie gewerk het, is in Mei verlede jaar daaraan skuldig bevind dat hy mee. Jessica Wheeler (19) en Victoria Stadler (20) in 2005 vermoor het.
Stadler se lyk is op 15 November 2005 in die Noetziebos naby Hornlee gevind, vyf dae nadat haar uitgebrande motor in die bosse gesien is. Sy is verwurg en het 'n wond aan die nek gehad.
Wheeler se lyk is op 13 Oktober 2005 in die tuin van die Anglikaanse Kerk St.George langs die hoofstraat in Knysna gekry. Sy is gesodomiseer voordat sy versmoor het weens grond in haar mond en lugweë.
Regter Nathan Erasmus het in sy uitspraak onder meer gesê dat Van Rooyen se "arrogansie" hom nie beïndruk nie. "Soms het ek die gevoel gekry dat u trots was op dit wat u gedoen het," het Erasmus gesê.
Van Rooyen het reeds twee bloutjies geloop in sy pogings om sy skuldigbevindings ter syde gestel te kry. Erasmus het 'n aansoek om appèl verwerp en die appèlregters Edwin Cameron en N. Mlhantla het Van Rooyen se spesiale aansoek om verlof tot appèl ook geweier. Die konstitusionele hof is nou sy laaste uitweg.
In gister se aansoek by Langa sê Van Rooyen se prokureur, mnr. Lunen Meyer van Port Elizabeth, dat van Rooyen se verhoor deurspek is met onreëlmatighede, wat insluit dat ontoelaatbare getuienis toegelaat is en dat van die getuienis op 'n ongrondwetlike manier in die hande gekry is.
Van dié aantastings van Van Rooyen se reg op 'n billike verhoor is met kwade bedoelings gedoen, voer Meyer aan.